**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE**

2021 m. gruodžio 23 d. Nr. TSP-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės taryba nusprendžia:

* 1. Perduoti Rokiškio rajono savivaldybės administracijai, kodas 188772248, buveinės adresas: Respublikos g. 94, Rokiškis, Rokiškio rajono savivaldybei nuosavybės teise priklausantį turtą valdyti, naudoti ir disponuoti juo patikėjimo teise bei apskaityti įstaigos balanse:
  2. pastatą – Socialinės paramos centrą, esantį Vytauto g. 25, Rokiškyje, unikalus Nr. 7393-0003-5012, bendras plotas – 475,04 kv. m, turto bendra įsigijimo vertė 2021 m. lapkričio 30 d. – 373868,36 Eur (Europos Sąjungos lėšos – 257685,00 Eur, valstybės biudžeto lėšos – 28086,29 Eur, savivaldybės biudžeto lėšos – 88097,07 Eur), bendra turto likutinė vertė 2021 m. lapkričio 30 d. – 215051,46 Eur (Europos Sąjungos lėšos – 158368,93 Eur, valstybės biudžeto lėšos – 18830,38 Eur, savivaldybės biudžeto lėšos – 37852,15 Eur), turto registravimo grupė – 1202200;
  3. kitus inžinerinius statinius – kiemo aikštelę, esančią Vytauto g. 25, Rokiškyje, unikalus Nr. 4400-2235-9828, turto įsigijimo vertė 2021 m. lapkričio 30 d. – 437,00 Eur, turto likutinė vertė 2021 m. lapkričio 30 d. – 437,00 Eur, turto registravimo grupė – 1203200, kiti finansavimo šaltiniai.

1. Įgalioti Rokiškio rajono savivaldybės merą, jo nesant – Rokiškio rajono savivaldybės mero pavaduotoją, pasirašyti 1 punkte nurodyto turto Rokiškio rajono savivaldybės turto, perduodamo valdyti, naudoti ir disponuoti juo patikėjimo teise, perdavimo-priėmimo aktą.
2. Skelbti sprendimą Teisės aktų registre ir savivaldybės interneto svetainėje.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

**Sprendimo projekto tikslai ir uždaviniai.**

Perduoti Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise Rokiškio rajono savivaldybės administracijai.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis (toliau – Įstatymas), Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Vadovaudamasi Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės taryba priima sprendimą dėl turto perdavimo valdyti, naudoti ir disponuoti juo patikėjimo teise.

Savivaldybės tarybos patvirtintame Savivaldybės turto perdavimo valdyti, naudotis ir disponuoti juo patikėjimo teise tvarkos apraše numatyta, kad Savivaldybės turtą patikėjimo teise gali valdyti, naudoti ir disponuoti juo Savivaldybės administracija.

Savivaldybei nuosavybės teise priklauso pastatas – socialinės paramos centras ir kiti inžineriniai statiniai – kiemo aikštelė, esantys Vytauto g. 25, Rokiškis. Šio turto valdytojas nėra paskirtas. Todėl tikslinga perduoti valdyti, naudoti ir disponuoti juo patikėjimo teise savivaldybės biudžetinei įstaigai – savivaldybės administracijai.

**Laukiami rezultatai.**

Efektyvus savivaldybės turto naudojimas.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |